SUTARTIS DĖL PARAMOS TEIKIMO Nr. [*skaičiai*]

[*data*]

[*vieta*]

**AB „Ignitis grupė“**, pagal Lietuvos Respublikos įstatymus įsteigta ir veikianti akcinė bendrovė, kurios registruota buveinė yra \_\_\_\_\_\_\_\_, juridinio asmens kodas \_\_\_\_\_\_\_\_\_, atstovaujama \_\_\_\_\_\_\_\_\_\_\_\_\_\_\_\_\_\_, veikiančio pagal bendrovės įstatus (toliau – **Paramos teikėjas**),

ir

**„\_\_\_\_\_\_\_\_\_\_\_\_“**,pagal [*šalis*] įstatymus įsteigta ir veikianti \_\_\_\_\_\_\_\_\_\_\_\_, kurios registruota buveinė yra \_\_\_\_\_\_\_\_\_\_\_\_\_\_\_, juridinio asmens kodas \_\_\_\_\_\_\_\_\_\_\_\_\_\_\_\_, atstovaujama (pareigos, vardas, pavardė), veikiančio pagal \_\_\_\_\_\_\_\_\_\_\_\_\_ (toliau – **Paramos gavėjas**),

toliau kartu vadinamos **Šalimis**, o kiekviena atskirai – **Šalimi**, sudarė šią Paramos sutartį (toliau – **Sutartis**).

1. **Sutarties objektas**
   1. Paramos teikėjas šioje Sutartyje nustatyta tvarka įsipareigoja Paramos gavėjui neatlygintinai perduoti [suma] Eur (suma žodžiais) (toliau – **Parama**), o Paramos gavėjas įsipareigoja naudoti gautą Paramą šioje Sutartyje numatytomis sąlygomis ir tvarka.
   2. Parama skiriama Paramos gavėjui pagal Paramos gavėjo pateiktą Paraišką dėl Paramos suteikimo, kurios registracijos Nr. \_\_\_ (toliau – **Paraiška**), siekiant skatinti AB „Ignitis grupė“ įmonių grupės strateginėms verslo kryptims svarbių studijų krypčių – [įrašyti Pareiškėjo vykdomą (-as) studijų kryptį (-is)] - patrauklumą ir (ar) populiarumą, o Paramos gavėjas įsipareigoja gautą Paramą panaudoti šios Sutarties 2.1 punkte numatytam tikslui.
   3. Sutartis sudaryta ir Parama teikiama pagal Lietuvos Respublikos civilinio kodekso, Lietuvos Respublikos labdaros ir paramos įstatymo, kitų paramos gavimą ir panaudojimą reglamentuojančių norminių teisės aktų, Paramos teikėjo Paramos valdymo taisyklių, Paramos gavėjo steigimo dokumentų reikalavimus.
2. **Paramos panaudojimo sąlygos ir tvarka**
   1. Paramos gavėjas gautą Paramą privalo panaudoti (paskirti) stipendijoms, kurios turi būti mokamos Paramos gavėjo atrinktiems Paramos gavėjo vykdomų pirmosios pakopos nuolatinių studijų pirmo kurso studentams, pasirinkusiems ir/ ar studijuojantiems [įrašyti Pareiškėjo vykdomą (-as) studijų kryptį (-is)] studijų krypčių studijų programas. Paramos gavėjas, paskirdamas stipendijas studentams, privalo vadovautis Sutarties 2.2 punkte numatytais principais.
   2. Paramos gavėjas iš Sutarties 2.1 punkte nurodytus kriterijus atitinkančių studentų atrenka studentus, kuriems iš gautos Paramos bus skiriamos stipendijos, vadovaudamasis šiais principais:
3. studentui nėra paskirta kita vardinė/ tikslinė stipendija;
4. studentas nėra susijęs artimos giminystės ryšiais[[1]](#footnote-2) su Paramos teikėjo vienasmeniais ir/ ar kolegialiais valdymo organais;
5. skiriant stipendiją prioritetas teikiamas studentams, kilusiems iš regionų, t. y. kitų Lietuvos miestų nei Vilnius, Kaunas, Klaipėda, Panevėžys ar Šiauliai, miestelių ar kaimų;
6. skiriant stipendiją prioritetas teikiamas didesnį konkursinį balą surinkusiems studentams;
7. skiriant stipendiją prioritetas teikiamas studentams, vykdantiems projektinę ar savanorišką veiklą su energetika susijusiose srityse;
8. studentas, kuriam skiriama stipendija, privalo atitikti Sutarties 2.2.1 ir 2.2.2 punktuose nurodytus kriterijus, ir pageidautina, kad atitiktų bent vieną iš Sutarties 2.2.3 – 2.2.5 punktuose nurodytų kriterijų.
   1. Paramos gavėjas turi iki [data] iš Sutarties 1.1 punkte nurodytos Paramos paskirti stipendijas [skaičius] studentų, kurie atitinka Sutarties 2.1 – 2.2 punktuose numatytus reikalavimus.
   2. Stipendijos dydis 1 (vienam) studentui – [suma] Eur per mėnesį. Stipendija studentui skiriama 10 (dešimčiai) mėnesių, t. y. laikotarpiui nuo [stipendijų mokėjimo laikotarpis].
   3. Stipendija studentui turi būti mokama kas mėnesį iki [terminas]. Paramos gavėjas gali pirmą ir/ ar paskutinį stipendijos mokėjimo mėnesį (-iais) išmokėti stipendiją studentui už du mėnesius, siekiant užtikrinti, kad visas Sutarties 2.4 punkte numatytam laikotarpiui paskirtas stipendijos dydis būtų išmokėtas iki [terminas].
   4. Paramos gavėjas privalo nutraukti stipendijos skyrimą ir mokėjimą, jei studentas stipendijos mokėjimo laikotarpiu, numatytu Sutarties 2.3 punkte, nutraukia studijas arba pasiima akademines atostogas, arba pereina į kitos studijų krypties nei [įrašyti Pareiškėjo vykdomą (-as) studijų kryptį (-is)] studijų programą, arba per pirmąją sesiją neišlaiko egzamino ar įskaitos. Stipendijos skyrimas ir mokėjimas studentui turi būti nutrauktas nuo šiame punkte nurodytų aplinkybių atsiradimo.
   5. Paramos gavėjui, šios Sutarties 2.6 punkte numatytu atveju nutraukus stipendijos skyrimą ir mokėjimą studentui, Paramos gavėjas turi paskirti stipendiją kitam Sutarties 2.1 – 2.2 punktus atitinkančiam studentui likusiam stipendijų mokėjimo laikotarpiui ir apie tai informuoti Paramos teikėją.
   6. Stipendijų skyrimas stipendijų skyrimo nutraukimas, stipendijų mokėjimas privalo būti įformintas taip, kad Paramos gavėjas, atsiskaitydamas už Paramos panaudojimą galėtų dokumentais pagrįsti stipendijų skyrimą, stipendijų skyrimo nutraukimą, stipendijų mokėjimą konkretiems studentams.
9. **Paramos teikėjo pareiškimai, įsipareigojimai ir teisės**
   1. Paramos teikėjas pareiškia, kad jis neturi mokestinių nepriemokų Lietuvos Respublikos valstybės biudžetui, savivaldybių biudžetams ar fondams, į kuriuos mokamus mokesčius administruoja Valstybinė mokesčių inspekcija, taip pat įsiskolinimų su praleistais mokėjimo terminais Valstybinio socialinio draudimo fondo biudžetui bei laiku neįvykdytų skolinių įsipareigojimų pagal paskolos sutartis ir kitus įsipareigojamuosius skolos dokumentus, pasirašytus su Lietuvos Respublikos finansų ministerija, arba pagal sutartis su valstybės garantija.
   2. Paramos teikėjas įsipareigoja Paramos gavėjui Paramą pervesti ne vėliau kaip iki [*terminas*].
   3. Paramos teikėjas Paramą perveda į Paramos gavėjo sąskaitą Nr. LT [*skaičiai*], banko pavedime nurodant, kad lėšos skiriamos kaip Parama.
   4. Paramos teikėjas turi teisę iš Paramos gavėjo gauti informaciją, dokumentus apie Paramos panaudojimą.
   5. Paramos teikėjas privalo ne vėliau kaip per 1 (vieną) mėnesį nuo Paramos suteikimo interneto svetainėje [www.ignitisgrupe.lt](http://www.ignitisgrupe.lt) skelbti informaciją apie suteiktą Paramą: Paramos gavėją, Paramos tikslą, Paramos sumą, Paramos teikimo laikotarpį ir kitą Paramos teikėjo nuožiūra pasirinktą informaciją.
   6. Paramos teikėjas įstatymų nustatyta tvarka įsipareigoja teikti informaciją apie suteiktą Paramą Valstybinei mokesčių inspekcijai prie Lietuvos Respublikos finansų ministerijos ar kitoms institucijoms.

**4. Paramos gavėjo pareiškimai, įsipareigojimai ir teisės**

* 1. Paramos gavėjas pareiškia, kad jis turi teisę gauti paramą Lietuvos Respublikos teisės aktuose nustatyta tvarka ir nedelsdamas įsipareigoja informuoti Paramos teikėją, jeigu tokia teisė būtų prarasta.
  2. Paramos gavėjas gautą Paramą įsipareigoja naudoti atsakingai šioje Sutartyje nustatytam Paramos panaudojimo tikslui ir laikantis šioje Sutartyje nustatytos Paramos panaudojimo tvarkos, laiku teikti ataskaitas ir kitą su Paramos lėšų panaudojimu susijusią informaciją.
  3. Paramos gavėjas, komunikuodamas apie gautą Paramą, turi savo lėšomis savo renginiuose, leidiniuose, informaciniuose pranešimuose, savo interneto puslapyje (jei turi) ir kitaip viešinti informaciją apie gautą paramą ir nurodyti Paramos teikėją kaip subjektą, suteikusį Paramą.
  4. Paramos gavėjas sutinka dalyvauti Paramos teikėjo vykdomose viešinimo veiklose, kuriose bus komunikuojama apie Paramos teikėjo Paramos gavėjui suteiktą Paramą.
  5. Paramos gavėjas sutinka, kad Paramos teikėjas savo nuožiūra viešintų informaciją apie Paramos gavėjui suteiktą Paramą.
  6. Paramos gavėjas įsipareigoja mokėti visus mokesčius, susijusius su gautos Paramos panaudojimu (jeigu tokie taikomi).
  7. Paramos gavėjas įsipareigoja kaupti ir saugoti visus dokumentus (įskaitant, bet neapsiribojant sąskaitas, orderius, kasos aparatų čekius, sutartis, sprendimus dėl stipendijų skyrimo ir kt.), patvirtinančius Paramos lėšų panaudojimą.
  8. Paramos gavėjas įsipareigoja teisės aktų nustatyta tvarka vesti apskaitą, kad ja vadovaujantis būtų galima patikrinti Paramos teikėjo Paramos gavėjui skirtų Paramos lėšų panaudojimą.
  9. Paramos gavėjas įsipareigoja atlyginti visus Paramos teikėjo patirtus nuostolius, jei tokie atsirastų dėl netinkamo Paramos naudojimo, viešinimo, klaidingų, netinkamų ataskaitų pagal šią Sutartį pateikimo ar dėl kitų Paramos gavėjo šioje Sutartyje numatytų pareigų nevykdymo.
  10. Paramos gavėjas įsipareigoja kiekvienam studentui, kuriam paskirta stipendija, pateikti užpildyti ir pasirašyti prie Sutarties pridėtą sutikimo dėl asmens duomenų naudojimo formą (Sutarties Priedas Nr. 1) ir grąžinti užpildytus sutikimus Paramos teikėjui, atsiunčiant juos elektroniniu paštu: [elektroninio pašto adresas] per 10 (dešimt) darbo dienų nuo stipendijos (-ų) paskyrimo.
  11. Paramos gavėjas, teikdamas Paramos teikėjui Paramos panaudojimo ataskaitą (užpildytą Paramos teikėjo Paramos valdymo taisyklių 3 priede pateiktą formą), įsipareigoja pateikti Paramos panaudojimo ataskaitos formoje prašomus studentų asmens duomenis, siekiant, kad Paramos teikėjas galėtų įgyvendinti jam taikomą teisinę prievolę - patikrinti suteiktos Paramos panaudojimą. Paramos gavėjas privalo tinkamai informuoti studentus, kad jų asmens duomenys bus perduoti Paramos teikėjui, teikiant Paramos panaudojimo ataskaitą.
  12. Paramos gavėjas įsipareigoja laikytis AB „Ignitis grupė“ Antikorupcinės politikos ir Etikos kodekso, kurie yra vieši ir skelbiami interneto svetainėje [www.ignitisgrupe.lt](http://www.ignitisgrupe.lt), reikalavimų vykdant Sutartį.

**5. Paramos panaudojimo priežiūra**

1. Paramos gavėjas įsipareigoja panaudoti Paramą šioje Sutartyje numatytomis sąlygomis ir tvarka iki [data].
2. Jei iki šios Sutarties 5.1 punkte nustatyto termino dalis Paramos lieka nepanaudota, Paramos gavėjas įsipareigoja nepanaudotą Paramos dalį grąžinti Paramos teikėjui per 30 (trisdešimt) kalendorinių dienų nuo Sutarties 5.1 punkte nustatyto termino pabaigos.
3. Jei dėl pasikeitusių objektyvių aplinkybių nėra galimybės panaudoti Paramos šioje Sutartyje nustatytomis sąlygomis ir tvarka, Paramos gavėjas įsipareigoja per 5 (penkias) darbo dienas nuo tokių aplinkybių paaiškėjimo dienos apie tai informuoti Paramos teikėją ir per 30 (trisdešimt) kalendorinių dienų nuo Paramos teikėjo informavimo grąžinti suteiktą ir nepanaudotą Paramą.
4. Jei Parama ar jos dalis naudojama ne pagal paskirtį – ne Sutarties 1.2 punkte numatytam tikslui ir/ ar nesilaikant Sutartyje numatytų Paramos panaudojimo sąlygų ir tvarkos, tai yra laikoma esminiu Sutarties pažeidimu ir su Paramos gavėju Paramos sutartis nutraukiama vienašališkai, Paramos teikėjui nesikreipiant į teismą. Tokiu atveju Paramos gavėjas įsipareigoja per 30 (trisdešimt) kalendorinių dienų nuo Paramos teikėjo pareikalavimo gavimo grąžinti Paramos teikėjui visą suteiktą Paramą. Paramos gavėjas 3 (trejus) metus nuo Paramos pilno grąžinimo Paramos teikėjui negalės dalyvauti teikiant paraiškas Paramos teikėjui dėl Paramos skyrimo bet kokiems projektams.
5. Jei Paramos gavėjas nevykdo Sutarties 4.11 punkte numatyto įsipareigojimo laikytis AB „Ignitis grupė“ Antikorupcinės politikos ir Etikos kodekso reikalavimų vykdant Sutartį ir šio pažeidimo neištaiso per 5 (penkias) darbo dienas nuo atitinkamo pranešimo iš Paramos teikėjo gavimo dienos, tai laikoma esminiu Sutarties pažeidimu ir Paramos sutartis su Paramos gavėju nutraukiama vienašališkai, Paramos teikėjui nesikreipiant į teismą. Tokiu atveju Paramos gavėjas įsipareigoja per 30 (trisdešimt) kalendorinių dienų nuo Paramos teikėjo pareikalavimo gavimo grąžinti visą suteiktą Paramą Paramos teikėjui. Paramos gavėjas 3 (trejus) metus nuo Paramos pilno grąžinimo Paramos teikėjui negalės dalyvauti teikiant paraiškas Paramos teikėjui dėl Paramos skyrimo bet kokiems projektams.
6. Paaiškėjus aplinkybėms apie Paramos gavėjo Paraiškoje ar su ja susijusiuose dokumentuose Paramos teikėjui pateiktą melagingą, tikrovės neatitinkančią informaciją, taip pat aplinkybėms, darančioms ar galinčioms daryti Paramos skyrimą ir (ar) panaudojimą neteisėtu ar keliančioms potencialią riziką Paramos teikėjo ir (ar) jo tiesiogiai bei netiesiogiai valdomų juridinių asmenų (toliau – Grupė) reputacijai (pvz., teismų civilinėse, administracinėse ar baudžiamosiose bylose priimti sprendimai Paramos gavėjo atžvilgiu dėl ankstesnių pažeidimų, susijusių su netinkamu Paramos panaudojimu, taip pat sukčiavimu ar kitomis panašaus pobūdžio korupcinėmis, kitomis nusikalstamomis veikomis, informacija viešoje erdvėje apie galimai netinkamą Paramos gavėjo veiklą, kuri gali turėti tiesioginės ar netiesioginės neigiamos įtakos gerai Paramos teikėjo ar Grupės reputacijai ar ją sumenkinti, netinkamą Paramos gavėjo ar jo vadovybės elgesį (veiklą), kuri gali kelti riziką dėl galimybės pasiekti Paramos teikėjo Paramos gavėjui nustatytus Paramos panaudojimo tikslus ar sąlygas, ir pan.), tai yra laikoma esminiu Sutarties pažeidimu, ir Paramos sutartis su Paramos gavėju nutraukiama vienašališkai, Paramos teikėjui nesikreipiant į teismą. Tokiu atveju Paramos gavėjas įsipareigoja per 30 (trisdešimt) kalendorinių dienų nuo Paramos teikėjo pareikalavimo gavimo grąžinti visą suteiktą Paramą Paramos teikėjui. Paramos gavėjas 3 (trejus) metus nuo Paramos pilno grąžinimo Paramos teikėjui negalės dalyvauti teikiant paraiškas Paramos teikėjui dėl Paramos skyrimo bet kokiems projektams.
7. Paramos gavėjas Paramos teikėjui iki [data] pateikia užpildytą Paramos teikėjo nustatytos formos Paramos panaudojimo ataskaitą apie Paramos panaudojimo rezultatus (toliau – Ataskaita), kurioje kartu nurodoma ir dokumentais pagrindžiama, kam buvo panaudota Parama. Prie Ataskaitos Paramos gavėjas prideda įskaitant, bet neapsiribojant sąskaitas, mokėjimų pavedimus, kasos kvitus, sutartis, sprendimus ir pan. dokumentus ar jų kopijas, pagrindžiančius Paramos panaudojimą. Paramos gavėjas savo nuožiūra gali pridėti papildomą medžiagą, pagrindžiančią Paramos panaudojimą.
8. Paramos gavėjui iki Sutarties 5.7 punkte nustatyto termino nepateikus Ataskaitos, tai laikoma esminiu Sutarties pažeidimu, ir Paramos gavėjas įsipareigoja per 30 (trisdešimt) kalendorinių dienų nuo Paramos teikėjo pareikalavimo gavimo grąžinti Paramos teikėjui visą suteiktą Paramą. Paramos gavėjas 3 (trejus) metus nuo termino, kai Paramos suma turėjo būti grąžinta Paramos teikėjui, negalės dalyvauti teikiant paraiškas Paramos teikėjui dėl Paramos skyrimo bet kokiems projektams.
9. Jei Paramos teikėjas mano, kad Ataskaita ir prie jos pridedami dokumentai nepagrindžia visos Paramos gavėjui išmokėtos Paramos sumos panaudojimo, tai Paramos teikėjas iš Paramos gavėjo paprašo papildomos informacijos, dokumentų, o Paramos gavėjas juos pateikia per 5 (penkias) darbo dienas nuo tokio prašymo gavimo dienos. Tuo atveju, jei Paramos gavėjas Paramos teikėjo prašomos papildomos informacijos, dokumentų nepateikia nustatytu terminu arba pateikta informacija, dokumentai, Paramos teikėjo vertinimu, yra nepakankami, tai tokia situacija prilyginama Ataskaitos nepateikimui ir taikomos Sutarties 5.8 punkte nurodytos pasekmės.
10. Jei Paramos teikėjas mano, kad Ataskaita ir prie jos pridedami dokumentai nepagrindžia visos Paramos gavėjui išmokėtos Paramos sumos panaudojimo, Paramos teikėjas paprašo Paramos gavėjo pateikti papildomos informacijos, dokumentų, o Paramos gavėjas turi juos pateikti per 5 (penkias) darbo dienas nuo tokio prašymo gavimo dienos. Tuo atveju, jei Paramos gavėjas Paramos teikėjo prašomos papildomos informacijos, dokumentų nepateikia nustatytu terminu arba pateikta informacija, dokumentai, Paramos teikėjo vertinimu, yra nepakankami, Paramos gavėjas per 30 (trisdešimt) kalendorinių dienų nuo Paramos teikėjo pareikalavimo gavimo Paramos teikėjui grąžina Paramos dalį, kurios panaudojimo tinkamai nepagrindė Paramos teikėjo prašoma papildoma informacija, dokumentais. Laiku negrąžinus Paramos sumos dalies, Paramos gavėjas 3 (trejus) metus nuo termino, kai Paramos dalis turėjo būti grąžinta Paramos teikėjui, negalės dalyvauti teikiant paraiškas Paramos teikėjui dėl Paramos skyrimo bet kokiems projektams.

**6. Sutarties galiojimas, keitimas, nutraukimas**

* 1. Ši Sutartis įsigalioja nuo jos pasirašymo momento ir galioja iki visiško šia Sutartimi prisiimtų įsipareigojimų įvykdymo.
  2. Sutartis gali būti pakeista ar papildyta abiejų Šalių rašytiniu susitarimu. Šalių rašytinis susitarimas dėl Sutarties pakeitimo pridedamas prie Sutarties kaip priedas ir yra neatskiriama Sutarties dalis.
  3. Sutartis gali būti nutraukta rašytiniu Šalių susitarimu arba vienos iš Šalių iniciatyva, apie Sutarties nutraukimą įspėjus rašytiniu pranešimu kitą Šalį ne mažiau kaip prieš 30 (trisdešimt) kalendorinių dienų.
  4. Šalys susitaria, kad vienašalio Sutarties nutraukimo atveju taikomos tokios taisyklės:

6.4.1. jei Paramos sutartis nutraukiama dėl Paramos gavėjo kaltės, Paramos gavėjas per 30 (trisdešimt) kalendorinių dienų įsipareigoja Paramos teikėjui grąžinti gautą Paramą;

6.4.2. jei Paramos gavėjas nutraukia Paramos sutartį nesant Paramos teikėjo kaltės, Paramos gavėjas per 30 (trisdešimt) kalendorinių dienų įsipareigoja Paramos teikėjui grąžinti gautą Paramą;

6.4.3. jei Paramos teikėjas Paramos sutartį nutraukia nesant Paramos gavėjo kaltės arba Paramos gavėjas nutraukia Paramos sutartį dėl Paramos teikėjo kaltės, Paramos teikėjas Paramos gavėjui atlygina dokumentais pagrįstus tiesioginius nuostolius, patirtus vykdant šioje Sutartyje numatytus įsipareigojimus Paramos teikėjui. Šalys susitaria, kad tokie tiesioginiai nuostoliai negali viršyti Sutarties 1.1 punkte nurodytos Paramos sumos. Paramos teikėjas įsipareigoja tokius tiesioginius nuostolius Paramos gavėjui atlyginti per 30 (trisdešimt) kalendorinių dienų nuo tiesioginius nuostolius pagrindžiančių dokumentų gavimo.

* 1. Nuostoliai, padaryti Šalių viena kitai, atlyginami teisės aktų nustatyta tvarka, nebent šioje Sutartyje nurodyta kitaip.

**7. Ginčų sprendimas**

* 1. Visi nesutarimai, kilę tarp Šalių dėl šios Sutarties, sprendžiami derybų būdu, o nepavykus susitarti per 1 (vieną) kalendorinį mėnesį – Lietuvos Respublikos teisės aktų nustatyta tvarka Lietuvos Respublikos teismuose.

**8. Baigiamosios nuostatos**

1. Sutarčiai taikoma Lietuvos Respublikos teisė.
2. Visi Sutartyje numatyti, su Sutarties vykdymu susiję pranešimai ir Ataskaitos turi būti siunčiami elektroniniu paštu arba siunčiami registruotu paštu Sutartyje nurodytais Šalių adresais. Kiekviena Šalis turi teisę pasirinkti jai priimtiniausią pranešimo išsiuntimo būdą.
3. Informacija ir (ar) dokumentai, išsiųsti elektroniniu paštu, laikomi įteiktais kitą darbo dieną po elektroninio laiško išsiuntimo dienos. Informacija ir (ar) dokumentai, išsiųsti registruotu paštu, laikomi įteiktais trečią darbo dieną skaičiuojant nuo sekančios darbo dienos po išsiuntimo dienos.
4. Šalys privalo raštu informuoti viena kitą ne vėliau kaip per 5 (penkias) darbo dienas apie pasikeitusius savo rekvizitus, kontaktinius asmenis. Šalis, neinformavusi apie savo rekvizitų pasikeitimą, prisiima bet kokią su tuo susijusią riziką, o visi pranešimai, prašymai, pareikalavimai ir kitokie dokumentai, išsiųsti paskutiniu žinomu Šalies elektroninio pašto ar buveinės adresu (siuntimo būdo pasirinkimo teisė priklauso dokumentą ar informaciją siunčiančiai Šaliai), laikomi išsiųstais ir įteiktais tinkamai.
5. Šalys paskiria kontaktinius asmenis, kurie bus atsakingi už komunikaciją vykdant Sutartį. Paramos teikėjo įgaliotas kontaktinis asmuo (darbuotojas): [vardas, pavardė, el. paštas, tel. Nr.]. Paramos gavėjo įgaliotas kontaktinis asmuo (darbuotojas): [vardas, pavardė, el. paštas, tel. Nr.].
6. Paramos gavėjas negali vienašališkai perleisti teisių ir pareigų, numatytų šia Sutartimi, jokiems kitiems asmenims. Paramos teikėjas savo vidaus teisės aktų nustatyta tvarka turi teisę vienašališkai, be atskiro Paramos gavėjo sutikimo, perleisti visas teises ir pareigas pagal šią Sutartį Paramos teikėjo pasirinktiems tretiesiems asmenims.
7. Sutartis pasirašoma 2 (dviem) egzemplioriais, turinčiais vienodą teisinę galią, kiekvienai Šaliai įteikiant po vieną egzempliorių.

**9. Šalių rekvizitai**

|  |  |
| --- | --- |
| **AB „Ignitis grupė“** Juridinio asmens kodas:  Adresas:  El. pašto adresas:  PVM mokėtojo kodas:  A. s. Nr.  Bankas  Banko kodas: | **Juridinio asmens pavadinimas** Juridinio asmens kodas:  Adresas:  El. pašto adresas:  PVM mokėtojo kodas:  A. s. Nr.  Bankas  Banko kodas: |

|  |  |
| --- | --- |
|  |  |

Paramos sutarties priedas Nr. 1

AB „Ignitis grupė“ sutikimo

dėl asmens duomenų naudojimo

forma

**SUTIKIMAS DĖL ASMENS DUOMENŲ TVARKYMO**

20\_\_\_ m. \_\_\_\_\_\_\_\_\_\_\_\_\_ d.

Sutinku, kad **AB „Ignitis grupė“**, juridinio asmens kodas 301844044 (toliau – Įmonė), Laisvės pr. 10, Vilnius, tvarkytų mano asmens duomenis: vardą, pavardę, kontaktinį telefono numerį, kontaktinio elektroninio pašto adresą, pranešimų apie Ignitis Grupės įmonių darbo pasiūlymus, planuojamus renginius, iniciatyvas, siuntimo tikslais

□ TAIP □ NE

Aš esu supažindintas, kad aukščiau nurodytais tikslais mano asmens duomenys yra tvarkomi sutikimo pagrindu (Bendrojo duomenų apsaugos reglamento 6 str. 1 d. a) p.).

Mano asmens duomenys šiame sutikime nurodytais tikslais ir pagrindu bus tvarkomi 2 metus nuo sutikimo davimo arba iki sutikimo atšaukimo.

Patvirtinu, kad man yra žinoma mano teisė bet kuriuo metu atšaukti savo sutikimą apie tai pranešant [elektroninio pašto adresas] ir dėl to aš nepatirsiu jokių neigiamų pasekmių iš Įmonės pusės. Sutikimo atšaukimas nedaro poveikio sutikimu pagrįsto duomenų tvarkymo, atlikto iki sutikimo atšaukimo, teisėtumui.

Aš turiu teisę prašyti susipažinti su tvarkomais mano asmens duomenimis, reikalauti, kad jie būtų ištrinti, ištaisyti, arba teisės aktų nustatyta tvarka apribotas jų tvarkymas. Prašymas dėl mano teisių įgyvendinimo ar skundas gali būti pateiktas [grupe@ignitis.lt](mailto:grupe@ignitis.lt).

Esu supažindintas, kad išsamesnė informacija apie mano asmens duomenų tvarkymą pateikiama AB „Ignitis grupė“ Privatumo pranešime <https://www.ignitisgrupe.lt/lt/asmens-duomenu-tvarkymas>.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kontaktinis telefono numeris, kontaktinis elektroninis pašto adresas)

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(parašas)*  *(vardas, pavardė)*

1. Artimais giminaičiais laikomi tėvai ir vaikai, seneliai ir vaikaičiai, broliai ir seserys. [↑](#footnote-ref-2)